ไทยป่วยเพิ่ม 92 ราย ติดเชื้อในประเทศ 86 ราย สะสมรวม 25,415 ราย หายป่วยอีก 156 ราย เหลือรักษาตัวใน รพ. 1,047 ราย ขณะโควิดทั่วโลกสะสม 111.64 ล้านราย
ศูนย์บริหารสถานการณ์โควิด (ศบค.) ประกาศสถานการณ์ประจำวัน โดยพบผู้ป่วยรายใหม่ 92 ราย แบ่งเป็นการติดเชื้อในประเทศ 86 ราย เกิดจากระบบเฝ้าระวังและระบบริการฯ 48 ราย เกิดจากการค้นหาเชิงรุกและพบการติดเชื้อในชุมชน 38 ราย และอีก 6 รายเดินทางกลับมาจากต่างประเทศ รวมผู้ป่วยสะสม 25,415 ราย หายป่วยเพิ่ม 156 ราย อยู่ระหว่างรักษาตัวในโรงพยาบาล 1,047 ราย ยังไม่พบผู้เสียชีวิต รวมเสียชีวิตสะสม 83 ราย        สำหรับผู้ป่วยติดเชื้อในประเทศ 86 ราย มีประวัติไปสถานที่เสี่ยงหรือมีอาชีพเสี่ยง 48 ราย ประกอบด้วย สมุทรสาคร 33 ราย กทม. 3 ราย ปทุมธานี 7 ราย ชลบุรี 1 ราย ขอนแก่น 1 ราย และอ่างทอง 3 ราย        ขณะที่พบผู้ติดเชื้อจากการค้นหาเชิงรุกในชุมชน 38 ราย ราย ประกอบด้วย สมุทรสาคร 27 ราย ปทุมธานี 10 ราย และอ่างทอง 1 ราย        ส่วนผู้ป่วยรายใหม่ที่เดินทางมาจากต่างประเทศ 6 ราย ประกอบด้วย เยอรมนี 1 ราย สหรัฐอเมริกา 1 ราย บราซิล 1 ราย เอธิโอเปีย 1 ราย คูเวต 1 ราย และโอมาน 1 ราย        จำนวนผู้ติดเชื้อรายใหม่ 10 จังหวัดสะสมสูงสุด ระหว่างวันที่ 18 ธ.ค.2563 - 21 ก.พ.2564 ประกอบด้วย สมุทรสาคร 15,920 ราย กทม. 950 ราย ชลบุรี 653 ราย ระยอง 584 ราย ปทุมธานี 501 ราย สมุทรปราการ 365 ราย จันทบุรี 221 ราย นนทบุรี 173 ราย ตาก 138 ราย และอ่างทอง 120 ราย        ขณะที่สถานการณ์ทั่วโลกพบผู้ป่วยเพิ่ม 372,396 ราย รวม 111,648,055 ราย อาการหนัก 94,448 ราย หายป่วย 86,814,691 ราย เสียชีวิต 2,472,298 ราย โดยสหรัฐอเมริกาพบผู้ป่วยเพิ่ม 69,617 ราย รวม 28,706,473 ราย เสียชีวิตเพิ่ม 1,907 ราย รวม 509,875 ราย อินเดีย เพิ่ม 14,315 ราย รวม 10,991,091 ราย เสียชีวิตเพิ่ม 99 ราย รวม 156,339 ราย บราซิล พบเพิ่ม 57,455 ราย รวม 10,139,148 ราย เสียชีวิตเพิ่ม 1,051 ราย รวม 246,006 ราย ส่วนไทยอยู่ในอันดับที่ 113 ของโลก